kardosdrur/scandi-wiki huggingface dataset:
Rullemarie

En rullemarie er en fjernstyret robot, der bruges til at undersøge, fjerne og uskadeliggøre ting, som mistænkes for at være bomber, ammunition, fyrværkeri eller ustabile kemiske stoffer. Ammunitionsrydningstjenesten har i Danmark et antal af disse robotter af typen Rullemarie. 
Robotterne anvendes i stedet for mennesker til at undersøge og uskadeliggøre farlige emner. Hvis genstanden af sikkerhedshensyn ikke kan uskadeliggøres eller destrueres på stedet, samler robottens arm den op og transporterer den væk. Derved kan personskade undgås.

Rullemarie transporteres rundt i en lastbil, hvorfra den bliver styret. Via et kamera i vognen styres aktionen på sikker afstand.

For at undgå at radiobølger skal udløse en eksplosion anvendes kabler mellem robot og køretøj.

Antallet af robotter er fortroligt, men ifølge lederen ved Ammunitionsrydningstjenesten i Skive har de "nok".

Rullemarie har bl.a. været indsat ved bombesprængningen på Hotel Jørgensen.

Angreb på en Rullemarie 
I weekenden 2.–3. juni 2007 valgte politiet at bruge en robot til at skabe kontakt til en 58-årig sindsforvirret mand, som havde forskanset sig i et sommerhus ved Tversted i Nordjylland. 

Robotten havde en hvid seddel med i kloen, men den læste manden aldrig. I stedet for skød han mod robotten, da den nærmede sig huset, og den blev ramt af skud i tårnet, i selve kroppen og i kameraet. Bagefter slog han løs på den med en økse. Robotten kunne ikke repareres.

En ny Rullemarie koster ca. 1,8 mio. kr, og Karen Hækkerup, der er retsordfører for Socialdemokrat­erne, mener det er for dyrt og har forespurgt justitsminister Lene Espersen, om politiet i fremtiden kan nøjes med en almindelig legetøjsrobot.

Eksterne kilder/henvisninger 

Brand- og redningsudstyr
Hæren
Beredskab
Robotter
Blind passager

En blind passager er en person, som rejser med tog, bus, fly skib eller andet transportmiddel, hvortil der kræves gyldig rejsehjemmel (billet), uden at have en sådan.

I 1800-tallets Danmark var det almindeligt, at postvognen medtog en passager uden billet – mod en godtgørelse til postkusken. Som bekendt rejste H.C. Andersen i 1819 fra Odense til København som blind passager.

Se også 
 Menneskesmugling
 Menneskelig post

Transport
Aræometer

Et aræometer eller en flydevægt er gammelt apparat, der benyttedes til vægtfyldebestemmelse af væsker.

Af en beskrivelse af apparatet fra 1916 står der:

Apparatet består af et hult glaslegeme der for oven bærer en stilk med inddelt skala; anbringes det i den væske, som skal undersøges, vil det svømme på denne, og man kan på aræometerstilken aflæse, ved hvilken  skalainddeling væskens overflade står. Jo mindre væskens vægtfylde er, desto dybere vil A. synke deri. A. anvendes efter det angivne princip f.eks. ved bestemmelse af en spiritusblandings koncentration, til måling af svovlsyrens koncentration i akkumulatorbatterier og mange flere steder.

Ekstern henvisning 
flydevægten  erling Poulsen på  rundetaarn.dk,  hentet 6. august 2018

Måleinstrumenter
Klassisk mekanik
Byparken

Byparken kan henvise til flere steder:

 Danmark
 Byparken (Allerød) – en vej i Blovstrød
 Byparken (Glostrup) – en park i Glostrup
 Byparken (Kjellerup) – en vej i Kjellerup
 Byparken (Roskilde) – en park i Roskilde
 Byparken (Rougsø) – en vej i Rougsø
 Byparken (Svendborg) – en vej og et boligområde i Svendborg
 Byparken (Svinninge) – en vej og et boligområde i Svinninge

 Øvrige verden
 Byparken (Budapest) – et område i Budapest
 Byparken (Flensborg) – et område i Flensborg
 Byparken (Stavanger) – et område i Stavanger
Immortal Records

Immortal Records er et uafhængig pladeselskab fra Los Angeles i Californien. Grundlagt af Happy Walters i 1994. Pladeselskabet har sat karrieren i gang for bands som Korn, Incubus og 30 Seconds to Mars. Immortal udgiver også soundtracks hvor nogle kendte er Judgment Night, Spawn, Blade II, og Masters of Horror

Udgivelser 

 30 Seconds to Mars – 30 Seconds to Mars
 A – How Ace Are Buildings
 A Change of Pace – Prepare The Masses
 A Change of Pace – An Offer You Can't Refuse
 A Santa Cause - It's A Punk Rock Christmas
 Agent Sparks – Red Rover
 thebleedingalarm – Beauty in Destruction
 Brazil – The Philosophy of Velocity
 Deadsy – Phantasmagore
 The Finals – Plan Your Getaway
 Far – Tin Cans With Strings To You
 Far – Water & Solutions
 Hot Rod Circuit – The Underground Is a Dying Breed
 Incubus – Enjoy Incubus
 Incubus – S.C.I.E.N.C.E.
 Incubus – Make Yourself
 Incubus – Morning View
 Incubus – A Crow Left of the Murder
 Korn – Korn 
 Korn – Life Is Peachy
 Korn – Follow the Leader
 Korn – Issues
 Korn – Untouchables
 Korn – Take a Look in the Mirror
 No One – self-titled
 Scary Kids Scaring Kids – The City Sleeps In Flames
 Scary Kids Scaring Kids – After Dark EP
 Switched – Subject to Change
 Tyler Read – Only Rock and Roll Can Save Us
 Waking Ashland – Telescopes
 Waking Ashland – The Well

Eksterne henvisninger 
 immortalrecords.com, Officielle website

Pladeselskaber fra USA
Etableret i 1994
Virksomheder i Los Angeles
Sheminí atzeret

Shemini atzeret er en jødisk helligdag. Afslutningen på den jødiske Sukkot-fest (se mere i artiklen til denne).

To særlige bønner læses i den jødiske gudstjeneste på Shemini Atzeret (den "8. uafhængige" dag). Disse er Hazkarat Neshamot, mindebønnen for de døde (som også læses på Shavuot, Pesach og Yom Kippur) og bønnen om regn i Israel.

Jødiske helligdage
Flyveplads

En flyveplads er et mindre anlæg, hvor små og lette flyvemaskiner kan starte og lande. Flyvepladser fungerer ofte som små indenrigs-lufthavne, der typisk anvendes til skole- eller privatflyvning med små fly.

Flyvepladsen kan være:
 offentlig (oftest kaldet lufthavn)
 privat.
 privat svæveflyveplads

Enkelte flyvepladser har betonbaner (fx Grønholt Flyveplads i Nordsjælland), men langt de fleste har græsbaner, hvilket begrænser trafikken til lette fly.

Flyvepladser er ikke altid udstyret med et bemandet kontroltårn, så startende og landende fly kommunikerer med hinanden via radio.

Eksempler på nedlagte flyvepladser er Allerød Flyveplads (lukket 2007) og Skovlunde Flyveplads (1946-1980). 

Betegnelsen "flyvestation" anvendes også ofte om lufthavne, der udelukkende fungerer med militære formål.

Se også 
 Danske lufthavne, indeholdende en liste over lufthavne og flyvepladser i Danmark

Referencer 
Nedenstående links opdateres hver 29. dag (AIRAC) - derfor angives delvis link

Eksterne links 

 
Luftfart
Studerende

En studerende er en person, som er indskrevet på en videregående uddannelse på en videregående uddannelsesinstitution som f.eks. et erhvervsakademi, et universitet, et CVU eller en professionshøjskole.

En studerende kan også være en person, der i forvejen har gennemført en videregående uddannelse og derefter læser videre på en postgraduat uddannelse som f.eks. en ph.d.-forskeruddannelse.

Personer, der går i folkeskole samt på erhvervsrettede ungdomsuddannelser (dvs. erhvervsuddannelserne, social- og sundhedsuddannelserne og andre ungdomsuddannelser), betegnes ikke studerende, men derimod elever.

En studerende på et universitet, rådgives ofte i den første tid på studiet af tutorer.

Se også 
 Studiemiljø

 
Titler
Islamisk kunst

Den islamiske kunst forener millioner mennesker fra vidt adskilte kulturer over hele verden. I virkeligheden er islamisk kunst ikke en religiøs kunst. Det drejer sig ikke om "Islam" som religion, men som kultur. Motiver og stilelementer dukker op overalt og krydser grænser, epoker og discipliner. Den rige kultur som blev skabt i middelhavsområdet og i Mellemøsten af grækere, romere, sasanider, kristne og jøder, lagde grunden til den islamiske kunst. Den islamiske verden blev arvtager til disse kulturer, da araberne i løbet af det 7. århundrede spredte den nye lære langs Middelhavets sydlige og østlige kyster og østpå ind i Asien. Mellemøsten fik på den måde også fornyede kontakter til områderne i Centralasien og tilmed helt til Kina via karavanehandelen langs Silkevejen.

Den islamiske kunsts karakter og formsprog udvikledes gennem påvirkning fra Islams nye verdensopfattelse, hvor billedet af en gud i menneskelig skikkelse blev erstattet af et abstrakt gudsbegreb. Det var mest inden for ornamentikken, der fik navnet "arabesk" i vesten, og kalligrafien, at den islamiske kunst fik sit karakteristiske udtryk. Islamisk kunst anvender ofte geometriske blomster- eller plantemønstre i en gentaget ornamentik. Disse abstrakte mønstre, ornamenter og geometriske stjerneformer er normalt uden motiv, sådan at den verdslige og åndelige tilværelse kan genspejle sig i dem som symboler på Guds skabelse. Når islamisk kunst ofte er abstrakt, skal det symbolisere Allahs overjordiske, udelelige og uendelige natur. Det ses ofte udtrykt i form af kalligrafiske ornamenter, der gengiver Allahs ord, som de er nedskrevet med arabisk skrift i Koranen.

Det er en almindelig myte, at islamisk kunst er underlagt et forbud mod overhovedet at vise mennesker eller dyr, men menneskeportrætter kan findes i alle områder med islamisk kunst. Der findes tilmed gengivelser af Muhammed, Islams profet, i ældre islamisk kunst. Derimod betragtes fremstilling af menneskebilleder, der er beregnet på tilbedelse, som billeddyrkelse, og det er ganske rigtigt forbudt i islamisk lov, eller sharia.

Davids Samling i København har en af den vestlige verdens væsentligste samlinger af islamisk kunst.

Yderligere læsning 
Hagedorn, Annette. "Art of the Islamic world", Islamic Art (1. udgave), Taschen GmbH 2009, Tyskland. .
von Folsach, Kjeld. "Kunst fra Islams Verden i Davids Samling", København 2001.  .

Noter 

Kunst
Religiøs kunst
Pædagogikum

Pædagogikum er betegnelsen for et etårigt, postgraduat uddannelsesforløb i pædagogik. Forløbet forudsætter en kandidatuddannelse i mindst ét gymnasiefag (f.eks. en cand.mag.- eller cand.scient.-grad) – samt fastansættelse på en gymnasial uddannelsesinstitution. Gennemført og bestået pædagogikum giver undervisningskompetence på de gymnasiale uddannelser (stx, hf, hhx, htx m.fl.).

Pædagogigum-forløbet er delt i en praktisk og en teoretisk del.

På dansk findes der p.t. ingen forkortelse for gennemført pædagogikum. Undervisningsministeriet henviser til den tilsvarende engelske forkortelse – Dip.Ed. (Diploma of Education) – i såvel danske som internationale sammenhænge.

Referencer

Eksterne henvisninger 
 Pædagogikumbekendtgørelsen

Uddannelse
Lyngby Statsskole

Lyngby Statsskole lå på Buddingevej 50 i Kongens Lyngby. Skolen blev oprindeligt oprettet som realskole i 1871, og hed dengang Thyssens Skole og lå på Lyngby Hovedgade. I 1885 blev navnet ændret til Lyngby Realskole.

I 1911 blev realskolen suppleret med et gymnasiekursus under navnet Lyngby højere Almenskole. Ni år efter ændrede skolen navn til Lyngby Statsskole og blev overtaget af staten. Skolen flyttede til Buddingevej 50 og blev indviet den 29. november 1923.

Lyngby statsskoles karismatiske rektor, Tage C Dalsgaard kom til skolen i 1946-47 som lærer, og var rektor (efter Poul Mogensen) i årene 1965-1987.

Den 1. januar 1986 blev skolen overtaget Københavns Amt under navnet Lyngby Gymnasium, og i 1991 blev skolen nedlagt.

Folkeskolen Lindegårdsskolen overtog bygningen fra den 26. marts 2008 pga. stabiliseringsarbejde på den oprindelige bygning. Det er uvist, hvor længe Lindegårdsskolen skal være der.

Kendte studenter ved Lyngby Statsskole / Gymnasium 

 1936: Erhard Jakobsen, cand.polit. og borgmester (soc.dem.) samt partistifter (CentrumDemokraterne)
 ca. 1991: Helle Reedtz-Thott (f. Zøfting), cand.jur. og advokat samt baronesse

Gymnasier i Danmark
Statsskole
Etableret i 1871
Ophørt i 1991
Statsskole
Cand.scient.

Cand.scient. (engelsk: MSc (Master of Science)) er den akademiske titel, man får, når man har gennemført kandidatuddannelse indenfor bestemte naturvidenskabelige samt sundhedsvidenskabelige kandidatuddannelser, hvorimod ved gennemførsel af humanistiske eller samfundsvidenskabelige uddanelser fås titler som Cand.Mag. 

Titlen "cand.scient" kan udvides med adm./anth./bibl./cons/med./oecon/pol./hum.biol./san.publ./eng. og soc, tech samt techn. (i hhv. administration, antropologi, biblioteks- og informationsvidenskab, konservering og restaurering, biomedicinsk teknik, matematik-økonomi, statskundskab, folkesundhedsvidenskab og sociolog samt teknologi.) 

Cand.scient. betyder Candidatus scientiarum for mænd og Candidata scientiarum for kvinder.

Lange videregående uddannelser i Danmark
Kandidater
Chris Minh Doky

Christian Minh Doky (født 7. februar 1969) er en dansk jazz-bassist, komponist og producer. Han stammer fra en musikalsk familie og startede som 6-årig at spille klassisk klaver, men startede i gymnasietiden med at spille bas.

Chris Minh Doky er uddannet i New York og fik sit gennembrud i samarbejde med guitaristen Mike Stern. Han er især kendt for sit varme og melodiske spil på både el- og akustisk bas.

Chris Minh Doky er medlem af Kunstnersammenslutningen Corner

Chris Minh Doky er broder til Niels Lan Doky. De har sammen indspillet flere cd-er, bl.a. Doky Brothers 1+2.

16. april 2010 blev han Ridder af Dannebrog.

Doky var tidligere gift med Tanja Doky, kronprinsesse Marys tidligere hofdame; de blev skilt i 2014.

Referencer

Eksterne henvisninger 

 
 Chris Minh Doky i DR's musikleksikon

Bassister fra Danmark
Jazzmusikere fra Danmark
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Modtagere af Ben Webster Prisen
Studenter fra Sankt Annæ Gymnasium
Illustreret Danmarkshistorie for Folket

Illustreret Danmarkshistorie for Folket har flere betydninger:

 Illustreret Danmarkshistorie for Folket (Fabricius) – 2-binds danmarkshistorie udgivet af Adam Kristoffer Fabricius 1853–55.
 Illustreret Danmarkshistorie for Folket (Deleuran) – danmarkshistorie tegnet af Claus Deleuran. Trykt i Ekstra Bladet i 1990'erne.
Levit

Levitter er efterkommere af Levis stamme (en af Jakobs 12 børn i Det Gamle Testamente). 

I modsætning til de øvrige stammer fik levitterne ikke tildelt noget landområde, da isralitterne efter ørkenvandringen fra Egypten kom frem til Israel. De fik derimod til opgave at være tjenere i Templet i Jerusalem.

Levitterne er ikke at forveksle med præsterne, "kohanitterne" eller "kohanim", som også tjente i templet. Levitternes opgave var hovedsagligt at gå kohanitter til hånde, og der var således visse områder af templet, hvor kun kohanitter – men ikke levitter – måtte færdes.

I moderne tider er det levitternes opgave at vaske hænderne på kohanitterne før præstesigningen.

Jødedom
Illustreret Danmarkshistorie for Folket (Fabricius)

Illustreret Danmarkshistorie for Folket er titlen på et populært 2-binds værk af Adam Kristoffer Fabricius skrevet 1853–55 (Gyldendalske Boghandel, Nordisk Forlag MDCCCCXIV).

1. bind (540 sider) omhandler Danmarks Oldtid og Middelalder, mens 2. bind (684 sider) omhandler Danmarks nyere tid. Værket er rigt illustreret med tegninger af Lorenz Frølich og Constantin Hansen, kobberstik, kort, fotografier mv. og indgår som første reference i Claus Deleurans litteraturhenvisning til hans eget værk af samme titel. Mange af illustrationerne i Fabricius' værk blev gengivet i Deleurans i farvet udgave.

Fjerde udgave udkom 1913-15 i en revideret og forøget version af hans søn, Knud Fabricius. 2. bind omhandler herefter Danmarks nyere tid op til 1915.

Eksterne henvisninger 
 Illustreret Danmarkshistorie for Folket findes digitalt tilgængelig på Internet Archive

Danmark i 1800-tallet
Nyhed

En nyhed er en meddelelse, som bibringer modtageren ny viden.

Da modtagerens vidensniveau alene er afgørende for definitionen, kan en gammel meddelelse godt være en nyhed. Selv om en nyhed senere viser sig ikke at være sand, er den stadig en nyhed i det øjeblik, den overleveres, fordi modtageren vil opleve at blive bibragt ny viden.

Nyheder er ikke forbeholdt massemedier, idet de sagtens kan overleveres eksempelvis i en samtale hen over naboens hæk.

Massemedier udvælger historier på baggrund af nyhedskriterier, hvor aktualitet vil vægte højt i udvælgelsen af nyhedshistorier. Hvis modtageren finder meddelelsen uvæsentlig, kan han eller hun betegne den som en pseudonyhed eller beskylde mediet for at være ramt af agurketid – uagtet, at nyheden faktisk bibringer modtageren ny viden.

Hvis et massemedie eksempelvis bringer en citathistorie med et andet medie som kilde, vil meddelelsen kun være en nyhed for den modtager, som ikke tidligere har fået kendskab til historien – og som derved bibringes ny viden. Øvrige modtagere vil kunne kategorisere meddelelsen som en "gammel nyhed" eller en "ikke-nyhed".

Se også 

Journalistik
Breakdance

Breakdance er en gadedans, hvis forløber Uprock opstod i South Bronx, i New York City i slutningen af 1960'erne. Det var ofte fattige gadebørn, der brugte dansen til at tjene penge. Breakdance er en del af Hiphop-kulturen.

Trenden startede i 1970'erne, hvor blandt andet DJ Kool Herc, fandt på at forlænge de oprindelige breaks i musikken, med sine egne lyde og beats, så disse blev længere end de originale. I disse længere breaks blev det almindeligt at underholde med dans – og breakdance var opstået.

I breakdance konkurreres der i kampe. Det at kæmpe mod hinanden vil sige, at man konkurrerer mod hinanden ved, at det er to hold eller dansere, som danser på skift på et bestemt område. kampen bliver ofte afgjort af en dommer, men kan også afgøres af publikum.

Breakdance i Danmark 
 

I Danmark kom dansen til i 1983, og blev startet af en gruppe unge B-boys på Strøget i København. Mange af de største breakere var fra det område, hvor breakdance allerede var et kendt fænomen, sammen med resten af Hip-Hop kulturen. Nogle af dem, der lagde ud med dansen til at begynde med, var blandt andre manuskriptforfatteren Nikolaj Peyk  og skuespilleren Lars Ranthe.

B-boy 
B-boy er hiphop-terminologi for «break-boy», eller en person, der er dedikeret til hiphop-kulturen. En B-boy sættes oftest i direkte forbindelse med en person, som beskæftiger sig med breakdance. 'Break' henviser til pausen i musikken hvor der kun er instrumental- eller slagtøjs-rytme. Det var her at B-boys gik på gulvet for at overgå hinandens danse.

En B-boy kan også være en, der beskæftiger sig med rap, graffiti og turntablism (dj-ing), eller andre former for streetdance.

B-girl er tilsvarende for «breaker-pige».

Se også 
 Red Bull BC One

Eksterne henvisninger 

 www.bboy.org/wiki/index.php/Bboy_Dictionary  (Engelsk)
 http://breakdance.dk 

Danse
Hiphop
Kultur
Laura Bro

Laura Bro (født den 27. april 1973 på Frederiksberg, Danmark), er en dansk skuespillerinde, datter af skuespillerne Helle Hertz og Christoffer Bro og søster til skuespillerne Anders Peter Bro og Nicolas Bro. Derudover er hun kusine til skuespilleren Steen Stig Lommer samt niece til skuespillerinderne Vigga Bro og Lone Hertz og skuespilleren Tony Rodian.

Efter endt uddannelse ved Statens Teaterskole i 2002 havde hun debut i Vildanden på Det Danske Teater samme år. I 1986 lagde hun stemme til Røskva i den danske tegnefilm Valhalla, men huskes nok mest for sin rolle i Kenneth Kainz's film Rene hjerter, hvor hun spillede over for Anders Matthesen. Hun har desuden medvirket i DR-serien Sommer,  i Susanne Bier's Brødre, komedien Den rette ånd og DR1's Krøniken. På teateret har hun bl.a. medvirket i Tørklædemonologerne og Købmanden på Betty Nansen Teatret og Lille Eyolf på Det Kongelige Teater.

Udvalgt filmografi

Tv-serier

Referencer

Eksterne henvisninger 
 

Filmskuespillere fra Danmark
Personer fra Frederiksberg
Laura
Danskere i 1900-tallet
Danskere i 2000-tallet
Så Ka I Lære Det

Så Ka I Lære Det er et dansk hiphop undergrundsnummer, der blev produceret af Christian Sundsdal (fra danskrap.dk) i 2003. Han ville samle 9 rappers og en DJ. Det lykkedes at samle Danmarks kendte og undergrunds rappere MC Clemens, Orgi-E, L.O.C, Niarn, Bai-D, Troo.L.S, 37. Mass, Knox og Acorn. Nummeret var en debutchance for mange af nutidens kendte unge rappere.

Musikvideo
Samtidig med at tracket blev indspillet, blev der også lavet en musikvideo. Musikvideoen indeholder optagelser med alle rapperne fra et hjemmevideo kamera, der har optaget dem under indspillingen af deres vokaler, i Tabu Records studiet.

Sange fra 2003
Jørgen Lademann

Jørgen Lademann (2. april 1927 i Idom – 24. juli 1987) var en dansk forlagsboghandler og grundlægger af Lademann.

Hans forlagsvirksomhed, herunder den populære bogklub Union, blev Danmarks største. 

Han er begravet på Hellerup Kirkegård, hvor han er begravet i sine forældres gravsted.

Eksterne henvisninger 
 

Boghandlere fra Danmark
Personer i Kraks Blå Bog (afdøde)
Forlæggere fra Danmark
Personer i Dansk Biografisk Leksikon
Danskere i 1900-tallet
Rondo

Rondo og dets franske ækvivalent rondeau er ord, der har været anvendt inden for musik i en flere forbindelser – dog typisk til at betegne en musisk form og i reference til en karakter-type, der adskiller sig væsentligt fra formen. Selv om udtrykket i dag kaldes rondoform ses begge udtryk.

Formen startede i barokken som ritornelloformen (fra latin ritornare = "tilbage") der indikerer tilbagevenden til det originale tema eller motiv ("A"). Dette kan eksempelvis ske i formen A-B-A-C-A-D-A-…

Antallet af temaer kan variere fra stykke til stykke, og det periodisk tilbagevendende tema er nogle gange pyntet og ændret for at skabe variation.

I klassisk og romantisk tid blev rondoformen tit brugt i sidste del af en sonate, symfoni, koncert eller i  kammermusik.

Se også 

 AABA-form

Musik
Ole Berntsen

Ole Valdemar Henrik Berntsen (født 22. januar 1915 i Hellerup, død 26. maj 1996 i Gentofte) var en dansk sejlsportsmand og OL-medaljevinder i drage-klassen. 

Ole Berntsen deltog i sommer-OL 1948 i London i Drage-klassen, hvor han sammen med Klaus Baess og sin bror William Berntsen vandt en bronzemedalje efter Norge og Sverige. Ved OL i 1952 deltog han atter i Drage-klassen med sin bror William og med Aage Birch og opnåede en 5. plads. Ved næste OL i 1956 stillede han op med Christian Robert von Bülow og Cyril Andresen og opnåede en sølvmedalje. 

Han deltog ikke ved OL i Rom i 1960, med deltog igen i OL i 1964 i Tokyo, denne gang sammen med von Bülow og Ole Poulsen, hvor besætningen vandt guld. 

En anden bror, Carl Berntsen, var ligeledes sejlsportsmand og Ol-deltager. 

Ole er begravet på Hellerup Kirkegård sammen med sin hustru Annelise Berntsen.

Eksterne henvisninger 
 

Sejlsportsfolk fra Danmark
Olympiske bronzemedaljevindere fra Danmark
Olympiske sølvmedaljevindere fra Danmark
Olympiske mestre fra Danmark
Personer fra Hellerup
Medaljevindere fra Danmark ved sommer-OL 1948
Medaljevindere fra Danmark ved sommer-OL 1956
Medaljevindere fra Danmark ved sommer-OL 1964
Deltagere for Danmark ved sommer-OL 1952
Piano (sang)

Piano er den første single af Karpe Diem i albumet Rett fra hjertet, udgivet 2. maj 2006. Musikvideoen kom ud lige efter.

Sangen var længe på den norske VG-lista.

CD-singelen har følgende numre:
 «Piano» (3.43)
 «Piano» Instrumental (3.43)
 «Fake skjegg og leg» (3.59) (eksklusivt bonusnummer)

Sange fra 2006
Aponeurose

En aponeurose er en bred form for sene. Den kaldes også et senespejl. Den skilder sig ud fra en normal rund sene (tendo), da dens form er flad og bred. Dens funktion er den samme som en normal sene, nemlig at binde en muskel til en ane eller en knogle/knogler. Kroppen har også aponeuroser, der kun binder knogler sammen. Et eksempel er fodens Aponeurosis Plantaris, der holder hælebenet (Calcaneus) sammen med de distale fodknogler. Denne aponeurose er stram og danner derfor en bue af fodens knogler.

Bevægeapparatets anatomi